Oolfant se potgooi | oolfant.com: tuisskool in Afrikaans
Nie net een regte manier om te tuisskool nie
Daar is nie net een regte manier om te tuisskool nie. Daar is baie van hulle. Die belangrike is dat jy jou eie roete vind.
In die potgooi verwys ek na hierdie artikels en onderhoude
Elbie Kits se artikel oor Impaq
Die onderhoud met Truida-Mart Blignaut oor Cambridge
Annerine Wenhold oor die Amerikaanse hoërskooldiploma
Marianne en Elsa van Lill oor vasbyt
Sonja Taljaard oor outisme
Die planmaker Lana Maree
Riana Wessels oor Nukleus
Lizel van Raaij tuisskool sonder 'n kurrikulum
Voorlees: 'n geskenk wat hou en hou
Hierdie week op die oolfant potgooi praat ek met tuisskoolma, Hannekie Verwoerd. Sy is ook 'n bedrewe en begeesterde taal- en spraakterapeut. As ons twee praat, raak ons altyd 'n bietjie meegevoer oor Afrikaanse boeke. So, wees gewaarsku.
Hannekie verduidelik in hierdie onderhoud van 'n nuwe voordeel van voorlees waaraan sy onlangs gedink het.
1% verstellings maak 'n reuseverskil
Hoe kan ons as Afrikaanse tuisskolers 1% verbeterings maak om 'n skittersukses van tuisonderwys maak?
Ek deel graag met jou klein verstellinkies wat jy kan maak, wat 'n reuseverskil kan maak.
Klik hier vir Oolfant se YouTube kanaal
Wiskunde: maak dit meer pret
Lizelle Rademeyer is 'n tuisskoolma van Stellenbosch. Sy is opgelei as 'n weerkundige en sy is GOED met Wiskunde. Maar sy glo ook Wiskunde moet pret wees. En dit sien mens duidelik uit haar Wiskunde werksvelle wat die naam Somme(r) Pret.
In die jongste episode van oolfant se potgooi gesels ek en Lizelle oor hoe belangrik taalvaardigheid vir goeie wiskundevaardigheid is.
Heerlike nuwe leerplan beskikbaar
In hierdie week se oolfant potgooi praat ek met Linnie Lues, gesoute tuisskoolma wat verantwoordelik was vir die vertaling en taalversorging van die nuwe leerplan "Voetspore".
As deel van oolfant se lekker groot Januarie 2021 promosie het ek met Shirley en Wendy onderhandel vir 'n R300 afslagkoepon op "Voetspore". As jy dus al ses oolfant se kursusse aankoop, is hierdie afslagkoepon een van die vyf heerlike bonusse wat jy kry.
Gaan kyk hier na hierdie aanbod:
Maak dinge pasklaar vir jou eie kinders
In hierdie week se potgooi-episode gesels ek en Janet Kieswetter land en sand oor hoe om jou kinders te leer lees. Janet is 'n tuisskoolma met vyf meisiekinders. Sy het (of is besig) om hulle al vyf met sukses te leer lees. En sy het oulike, kreatiewe planne wat dinge vir jou makliker kan maak.